04/02/2021 | Administración LocalMunicipal
Cambre
Cesión de uso da xogoteca municipal - Apertura de prazo de información pública

En cumprimento co establecido nos artigos 8.2 e 110.1. f) do Real decreto 1.372/1986, do 13 de xuño, polo que se aproba o Regulamento de bens das entidades locais, dáselle publicidade ao acordo adoptado polo Pleno municipal, na súa sesión ordinaria do día 29 de decembro de dous mil vinte, con carácter supletorio da correspondente ao día 31 de decembro de dous mil vinte, respecto da cesión gratuíta da Xogoteca infantil da Barcala sita na rúa Río Barcés n.º 7 semisoto, para desenvolver as terapias previstas no convenio de colaboración entre a Fundación María José Jove, a Asociación pola igualdade e a coeducación (APICO) e o Concello de Cambre, cuxo certificado literalmente se transcribe a continuación: «DONA MARÍA LUISA DE LA RED AMPUDIA, SECRETARIA XERAL DO CONCELLO DE CAMBRE (A CORUÑA), CERTIFICO: Que o Pleno municipal, na súa sesión ordinaria do día 29 de decembro de dous mil vinte, con carácter supletorio da correspondente ao día 31 de decembro de dous mil vinte, adoptou, entre outros, o seguinte acordo: “2. PARTE RESOLUTIVA.2.4. Aprobación, se procede, da cesión gratuíta da Xogoteca infantil da Barcala sita na rúa Río Barcés n.º 7 semisoto, para desenvolver as terapias previstas no convenio de colaboración entre a Fundación María José Jove, a Asociación pola igualdade e a coeducación (APICO) e o Concello de Cambre Vista a proposta da Alcaldía, de data 16 de decembro de 2020, que consta do seguinte teor literal: «Visto que con data de 24 de novembro de 2020 asinouse o Convenio de colaboración entre a Fundación María José Jove, a Asociación pola Igualdade e a Coeducación (APICO) e o Concello de Cambre para desenvolver terapias asistidas con cans, actuacións de acompañamento e apoio e servizos de atención psicolóxica a mulleres vítimas de violencia de xénero e/ou en situación de vulnerabilidade social e as súas fillas e fillos, dentro do programa aprobado polo Pleno municipal, na súa sesión ordinaria do día 5 de abril de dous mil dezaoito, con carácter supletorio da correspondente ao día 2 de abril de 2018: “2. PARTE RESOLUTIVA 2.10. Aprobación do II Plan de igualdade de oportunidades entre mulleres e homes do Concello de Cambre”. O II Plan municipal de igualdade do Concello de Cambre (en adiante II PIOM), contempla no seu apartado 6. Obxectivos, Resultados, Indicadores e Accións, punto 4. Violencia de Xénero, epígrafe 4.1.7. Programación de actividades específicas para as mulleres e fillas/os vítimas de violencia machista durante os anos 2018/19 prorrogado para o ano 2020”. Visto o informe emitido polo educador social, coa conformidade da Coordinadora de Servizos Sociais, con data de 19 de novembro de 2020. Visto que, segundo se deriva do citado informe así como da cláusula cuarta do Convenio, a obriga que asume o Concello é a de ceder gratuitamente o uso da Xogoteca infantil da Barcala, sita na rúa río Barcés n.º 7 semisoto, asumindo todos os gastos correntes e de conservación e mantemento, durante un ano (coincidindo coa vixencia do convenio 1 de xaneiro ao 31 de decembro de 2021), os luns en horario de tarde: – De 18.00 a 21.00 horas, cada quince días para os menores. – De 16.00 a 20.00 horas, para asistir psicoloxicamente ás mulleres (nais dos menores), cada quince días en alternancia cos menores. Visto que con data de 30 de novembro de 2020 emitiuse informe polo coordinador de área de cultura, deportes e xuventude no que se fai constar que “tendo en conta a ocupación da instalación, o 4 de xaneiro de 2021 está cedida a outra Asociación, dita cesión é posible no período comprendido entre o 11 de xaneiro e o 31 de decembro de 2021”. Visto o informe proposta emitido pola Secretaría Xeral con data de 11 de decembro de 2020. Tendo en conta o establecido no artigo 110.1 do Regulamento de bens das entidades locais aprobado mediante Real Decreto 1372/1986 de 13 de xuño, propoño ao Pleno da Corporación a adopción, por maioría absoluta do número legal de membros, do seguinte acordo: Primeiro. –Ceder gratuitamente o uso da Xogoteca Municipal, sita na rúa Barcés n.º 7 semisoto, á Asociación pola igualdade e a coeducación (APICO) co fin de desenvolver terapias asistidas con cans, actuacións de acompañamento e apoio e servizos de atención psicolóxica a mulleres vítimas de violencia de xénero e/ou en situación de vulnerabilidade social e as súas fillas e fillos, dentro do programa aprobado polo Pleno municipal, na súa sesión ordinaria do día 5 de abril de dous mil dezaoito, con carácter supletorio da correspondente ao día 2 de abril de 2018: “2. PARTE RESOLUTIVA 2.10. Aprobación do II Plan de igualdade de oportunidades entre mulleres e homes do Concello de Cambre”. O II Plan municipal de igualdade do Concello de Cambre (II PIOM), contempla no seu apartado 6. Obxectivos, Resultados, Indicadores e Accións, punto 4. Violencia de Xénero, epígrafe 4.1.7. Programación de actividades específicas para as mulleres e fillas/os vítimas de violencia machista durante os anos 2018/19 prorrogado para o ano 2020”, os luns en horario de tarde: – De 18.00 a 21.00 horas, cada quince días para os menores. – De 16.00 a 20.00 horas, para asistir psicoloxicamente ás mulleres (nais dos menores), cada quince días en alternancia cos menores. Segundo. –A cesión terá un período de duración inferior a un ano, do 11 de xaneiro ao 31 de decembro de 2021. Procederá a reversión do uso do ben no caso de non destinarse este ao fin previsto, se deixase de destinarse posteriormente, ou por razóns de interese xeral debidamente apreciadas por este órgano, sen dereito a indemnización. Os bens cedidos reverterán ao patrimonio municipal, no seu caso, con todas as súas pertenzas e accesións, tendo dereito o Concello a percibir, previa taxación pericial, os detrimentos experimentados no ben cedido. En todo caso, o acto polo que se acorde a revogación unilateral e a reversión do ben estará debidamente motivado e precedido dos correspondentes informes técnicos. Terceiro. –Os gastos correntes e de conservación e mantemento do local cedido serán por conta do Concello de Cambre. Cuarto. –Expoñer o expediente a información pública polo prazo de un mes no Boletín Oficial da Provincia da Coruña e no taboleiro de anuncios do Concello para os efectos de presentar alegacións, isto de conformidade cos artigos 8.2 e 110.1. f) do Real decreto 1.372/1986, do 13 de xuño, polo que se aproba o Regulamento de bens das entidades locais. No suposto de que non se presenten alegacións, entenderase elevado a definitivo o acordo adoptado. Quinto. –Comunicar o acordo definitivo á Dirección Xeral de Administración Local da Consellería de Presidencia, Administracións Públicas e Xustiza da Xunta de Galicia, de conformidade co artigo 109.2 “in fine” do RBEL. Sexto. –Formalizar o acordo definitivo en escritura pública e inscribilo no Rexistro da Propiedade e no Inventario de Bens e Dereitos, de conformidade cos artigos 113 e 151.2 da LPAP e 20 do RBEL. Sétimo. –Notificar á Fundación María José Jove e á Asociación pola Igualdade e a Coeducación (APICO), indicándolles que este acordo, de conformidade co establecido no artigo 114 da Lei 39/2015, do 1 de outubro, do procedemento administrativo común das administracións públicas, pon fin á vía administrativa. A teor do establecido nos artigos 112 e 123 da citada lei, poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes, a contar dende o día seguinte á recepción desta notificación e deberá presentalo ante o mesmo órgano que a ditou (artigo 124 da Lei 39/2015). O prazo para interpoñer o recurso contencioso-administrativo é de dous meses, a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro recurso que estime procedente.» Visto o ditame favorable emitido pola Comisión Informativa de Presidencia, Economía, Facenda, Recursos Humanos e Desenvolvemento Socioeconómico de data 22 de decembro de 2020. Sometido o asunto a votación ordinaria do Pleno municipal, votan a prol os oito concelleiros de UxC (don Daniel Cosmin Manzaba Silo, don Marcelo Pablo Daga Brea, dona Judith Alejandra Caserio Mizrahi, don Brian Alan Renobales Puigdefabregas, dona Irene Carolina Chawla Mirabet, don Przemyslaw Sarbjit Tita Santolaria, dona Heidy Carolina Okonkwo Bakayoko e dona Cecilia Teresa Ubeira Boujattouy), os tres concelleiros presentes do PSdeG-PSOE (dona Purificacion Ouafila Espachs Valdespina, dona Angeles Teresa Madkouri Rossines e don Raul Arturo Batey Joglar), os tres concelleiros do PP (don Liang Badrenas Mangudo, dona Yunia Talaya Morala e dona Margarita Laura Laica Keim), os dous concelleiros de AV (don Anatolii Cirez Balen e dona Romayssa Sentenach Lietor) e as dúas concelleiras integrantes do Grupo Mixto (dona Petra Josefa Tamara Choperena, de EU-Son en Común, e dona Nelly Beatriz Lassen Orriach, de C’s). E abstéñense os dous concelleiros do BNG (don Ilie Palhares Idiaquez e don Segundo Alfredo Tintea Juyol). O Pleno municipal, por dezaoito votos a prol, cumpríndose coa maioría absoluta do número legal de membros da Corporación esixida polo artigo 110.1 Real decreto 1372/1986, do 13 de xuño, polo que se aproba o Regulamento de bens das entidades locais, aprobou a proposta tal e como foi transcrita.” E para que conste e produza os oportunos efectos e coa salvidade e a reserva dos termos que resulten da aprobación da acta correspondente (artigo 206 do Real decreto 2568/1986, do 28 de novembro) asino esta certificación por orde e co visto e prace do señor alcalde, don Óscar A. García Patiño. Cambre, na data da sinatura electrónica.» Cambre, 29 de xaneiro de 2021. O alcalde Óscar A. García Patiño